NaiveNeuron/SloPal huggingface dataset:
Kiššová, Jana, poslankyňa NR SR (2017-09-06):
Ďakujem veľmi pekne za všetky faktické pripomienky. K pánovi poslancovi Zelníkovi. Ja vôbec nebagatelizujem pracovnú zdravotnú službu, ja hovorím o jej neprimeranosti a povedala som aj, prečo hovorím o neprimeranosti. Ak vy hovoríte opakovane o obrovskom množstve chorôb z povolania pri 2. kategórii, tak ste asi nepočuli to, čo som hovorila vo svojom príhovore, keď som hovorila, že ten výskyt týchto chorôb je pri 0,007 %. Toto je jednoducho viac štatistická chyba ako, ako vec, ktorou sa treba zaoberať, a plošne 2,4 mil. zamestnancov zaťažiť nejakou povinnosťou, ktorú má ich zamestnávateľ voči nim mať. Ak by som to chcela naozaj veľmi plasticky odľahčiť, tak by som mohla povedať, že možno primeranejšie by bolo, keby za tieto peniaze tí zamestnávatelia svojim ľuďom kúpili každý jedno jablko. Toto by možno bolo primeranejšie ako to, čo sa dnes v pracovnej zdravotnej službe deje. Hovorili ste o tom, že bezpečnostní technici podľa vás nespĺňajú. Ja som ale vyslovila prosbu odpovedať na to, prečo nespĺňajú. Prečo si to myslíte? Doteraz to vykonávali. My máme nejakú informáciu, nejakú štatistiku alebo nejaký dôkaz o tom, že to nevykonávali dobre? Toto treba na to, aby sme si vedeli na túto otázku odpovedať, tak na to potrebujeme proste nejaký rukolapný dôkaz. A nie, že ja si myslím a vy si myslíte. To si môžeme myslieť, ale pokiaľ na tejto báze chceme robiť zmenu v zákone, tak to potrebujeme niečím podložiť. Ďakujem.
Grendel, Gábor, podpredseda NR SR (2021-05-10):
§ 35 odsek 5. Takže ešte raz. Reformy pani ministerky spravodlivosti majú podporu poslaneckého klubu OĽANO. Všetko, čo vychádza z programového vyhlásenia vlády má podporu poslaneckého klubu OĽANO. Toto nie je hlasovanie o vyslovení dôvery. Dôveru sme už vyslovili pred pár dňami pri schválení programového vyhlásenia vlády a vyslovení dôvery vláde Eduarda Hegera. (Potlesk.)
Paška Pavol, predseda NR SR (2012-09-19):
(Hlasovanie.) 141 prítomných, 78 za, 60 proti, 3 sa zdržali. Tento návrh sme schválili.
Dostál, Ondrej, poslanec NR SR (2019-03-27):
Vážené kolegyne, kolegovia, dovoľte, aby som stručne uviedol návrh novely zákona č. 300/1993 Z. z. o mene a priezvisku. Jeho cieľom je umožniť ženám slovenskej národnosti zmeniť si svoje priezvisko na formu bez koncovky slovenského prechyľovania aj bez toho, aby to podliehalo povoľovaniu. Táto možnosť existuje aj v súčasnosti, ale týka sa iba osôb inej ako slovenskej národnosti. Osoby slovenskej národnosti si takto môžu zmeniť priezvisko, ale iba na základe povolenia. Návrh predkladám spolu s kolegami Milanom Laurenčíkom, Zuzanou Zimenovou, Vladimírom Slobodom a Petrom Osuským. Návrh zákona nebude mať priamy dopad na verejné rozpočty, neprináša nárok na pracovné sily a nemá vplyv na zamestnanosť a tvorbu pracovných miest, na životné prostredie ani na podnikateľské prostredie. Návrh zákona je v súlade s Ústavou Slovenskej republiky, jej zákonmi a medzinárodnými zmluvami, ktorými je Slovenská republika viazaná. Bližšie k obsahu nášho návrhu by som rád povedal niečo v rozprave, do ktorej sa týmto hlásim ako prvý.
Laššáková, Jana, podpredsedníčka NR SR (2014-12-11):
Ďakujem pekne, pán minister. Poslednú, siedmu otázku položil pán poslanec Bobík, ktorého v sále nevidím, takže nebude sa na jeho otázku odpovedať. Tým boli vyčerpané všetky otázky, ktoré položili poslanci pre ministrov, a končím tento bod programu. Zároveň prosím členov vlády, aby zotrvali naďalej v rokovacej sále. Nasledujú písomné odpovede na interpelácie a interpelácie. Ako som už avizovala, vážené panie poslankyne, vážení páni poslanci, nasledujú body písomné odpovede na interpelácie a interpelácie. Predseda vlády pán Robert Fico sa písomne z rokovania o týchto bodoch programu ospravedlnil, svojím zastupovaním poveril podpredsedu vlády a ministra vnútra pána Roberta Kaliňáka, ktorého prosím, aby oznámil, kto z členov vlády bude zastupovať neprítomných členov vlády. Poprosím vás, pán podpredseda vlády, aby ste oznámili, kto z členov vlády bude zastupovať neprítomných členov vlády.
Paška, Pavol, predseda NR SR (2012-10-16):
Hlasujeme. (Hlasovanie.) 140 prítomných, 130 bolo za, 4 proti, 6 sa zdržali. Návrhy sme schválili. Pán poslanec Puci uvedie hlasovanie v prvom čítaní o vládnom návrhu zákona č. 151 o používaní genetických technológií, je to tlač 240. (Hlasovanie o vládnom návrhu zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov v znení neskorších predpisov , tlač 240.)
Počiatek, Ján, minister dopravy, výstavby a regionálneho rozvoja SR (2015-09-22):
Ďakujem za slovo. Vážená pani predsedajúca, vážené dámy, vážení páni. Návrh zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania rieši niekoľko vecných úprav, a to: zosúladenie ustanovení zákona so zmenenými podmienkami pri využívaní európskych štrukturálnych a investičných fondov v novom programovom období, zavedenie možnosti podpory pre obstaranie nájomných bytov stavebnými úpravami bytov, ktoré mestá a obce získali prevodom z majetku štátu v správe Ministerstva obrany Slovenskej republiky. Návrh reaguje na meniace sa tepelno-technické požiadavky kladené na bytové budovy, ďalej zavedenie motivačného stimulu pre dosahovanie lepších tepelno-technických parametrov pri bytových budovách, ktorý bude stanovený v závislosti na dosiahnutých lepších tepelno-technických parametroch bytových budov, maximálne zníženie istiny úverov by nemalo presiahnuť 15 percent. V rámci rokovania výborov boli prijaté pozmeňujúce návrhy, ktoré sú obsiahnuté v spoločnej správe výborov. S odporúčaním gestorského výboru súhlasím. Ďakujem za slovo, skončil som.
Podmanický, Ján, poslanec NR SR (2010-11-03):
Ďakujem veľmi pekne pánovi poslancovi Blanárovi, že z pozície župana zhodnotil tie negatívne dôsledky, ktoré tento návrh, ktorý predkladá pani poslankyňa Gibalová, spôsobí a aký dopad bude mať na rozpočty samosprávnych krajov. Zaznievala tu v diskusii taká pripomienka, že prečo naša vláda nezabezpečila financovanie sociálnych služieb. Ale tento problém, ktorý dnes s financovaním vzniká, tak za nás nevznikol, lebo vy predkladáte tento návrh zákona, ktorý spôsobí obrovské výpadky v samospráve. Takže tá otázka nemá byť nasmerovaná na nás, ale na vás, že predkladáte návrh zákona, o ktorom všetci vieme, že spôsobí problémy vo financovaní. Niektorí hovoria, že to nie je náš problém, ako teraz môj predrečník vo faktickej poznámke, ale to je náš problém. Lebo keď predkladáme zákon, ktorý bude mať významné dopady na rozpočty obcí, miest a samosprávnych krajov, tak by sme mali navrhnúť aj riešenie tohto problému. Ak tu zaznela pripomienka, že fiškálna decentralizácia znamenala 20-percentný nárast príjmov do rozpočtov obcí a miest. Áno, len treba povedať, že prešli aj mnohé nové originálne kompetencie, či už materské školy, školské kluby detí, školské jedálne, opatrovateľská služba, viaceré originálne kompetencie na úseku ochrany prírody, správy ciest a tak ďalej atď. Čiže áno, rozpočty miest a obcí sa po fiškálnej decentralizácii navýšili, ale navýšili sa aj mnohé nové kompetencie, ale aspoň to bolo ako tak sprevádzané finančným nárastom. Teraz sa predkladá zákon, ktorý možno až 20 %, možno až 20 % zasiahne rozpočty obcí a miest. Napriek tomu nikto nepredkladá z predkladateľov nejaký spôsob, ako to finančne zabezpečiť. Ale ak sa pýtame – a to poviem potom v ďalšej faktickej poznámke, lebo už nestihnem. Ďakujem pekne.
Matovič, Igor, poslanec NR SR (2017-03-30):
By som dokončil to, čo chcel povedať Jozef Viskupič, nateraz chcem veriť, že táto cesta vyjde. Zároveň by som chcel si trošku užiť, že som posledný v tejto rozprave, na to, aby po tomto vzájomnom veľkom boji a zápase koalično-opozičnom som povedal, že ďakujem koalícii za tento zápas, aj keď bol veľakrát tvrdý, ďakujem našim opozičným partnerom, že tento zápas sme spoločne tiahli a že sme ho podľa môjho názoru dotiahli do úspešného konca. Rozhodnutie za poslancov nášho poslaneckého klubu oznámime za pol hodinku spoločne na tlačovej konferencii s pani Annou Remiášovou a možno aj tušíte, aké to rozhodnutie bude. Každopádne z tých piatich podmienok alebo z piatich návrhov, ktoré sme dávali na doplnenie koaličného návrhu, nám najviac úplne, úplne najviac záležalo na tej prvej, a to je to, aby sme zabezpečili, že zrušením amnestií, aby sme si nedali pred oči len nejaké ružové okuliare a opili sa rožkom, ale aby sme zabezpečili, aby páchatelia na konci skončili v base. Čiže pre nás absolútne najkľúčovejšia podmienka a návrh, bez ktorej by sme tento návrh v žiadnom prípade nepodporili, bola podmienka, aby sme zabezpečili nepremlčateľnosť skutkov, ktoré sa v minulom storočí či tisícročí v dobe hlbokého mečiarizmu stali. Preto splnenie tejto podmienky je kľúčové pri našom rozhodnutí, ktoré s pani Remiášovou spoločne oznámime. A ešte raz teda hovorím, nakoniec ďakujem pekne za tento zápas, myslím si, že navzájom sme používali síce tvrdé zbrane, ale férové. Zároveň treba konštatovať, že ak tento návrh prejde, tak neprejde preto, lebo koalícia, neprejde preto, lebo opozícia, ale prejde preto, lebo tu zvíťazí v tejto sále zdravý rozum. Dnes je to jediná možná cesta, ako môžme napraviť krivdy, po ktorých dvadsať rokov ľudia na Slovensku márne volali. Áno, mnohí z vás aj dnes, ktorí budú hlasovať, sa do hrude bili ešte pred dvomi týždňami, že amnestie sa zrušiť nikdy nebudú dať. Ja pevne verím, že hlasovaním naším spoločným dnes o piatej zabliká nádej, že spravodlivosť alebo boj za spravodlivosť nikdy nesmieme vzdať. A môže sa to stať aj symbolicky taký zaujímavý deň, že dnes pred pár minútami v Bratislave zomrel hazard. A pevne verím, že za hodinu dvadsať na Slovensku zomre Mečiarova nespravodlivosť, ktorú vyprodukoval formou Mečiarových amnestií. (Potlesk.)
Paška, Pavol, predseda NR SR (2014-10-21):
(Hlasovanie.) 134 prítomných, 123 za, 10 sa zdržalo, 1 nehlasoval. Návrhy sme schválili. Pán poslanec Jasaň uvedie hlasovanie v prvom čítaní o návrhu poslankýň Tomanovej, Šedivcovej, Hufkovej a Vaľovej na vydanie zákona č. 447 o peňažných príspevkoch na kompenzáciu ťažkého zdravotného postihnutia. Je to tlač 1248. (Hlasovanie o návrhu poslankýň Národnej rady Slovenskej republiky Viery Tomanovej, Viery Šedivcovej, Evy Hufkovej a Jany Vaľovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1248.)
Martvoň, Anton, poslanec NR SR (2014-11-08):
Ďakujem pekne. Pán poslanec Lipšic, viete, ja vás ako právnika rešpektujem, ale v tomto vašom vystúpení som našiel zopár vyjadrení, s ktorými nesúhlasím. Po prvé, pozvánka nemusí byť vždy doručená elektronicky, podobne ako pozmeňujúci návrh, keď sa rozdá poslancom do lavíc, tak dá sa to považovať za doručené, minimálne z tohto pohľadu. Čo sa týka organizovanej skupiny, o ktorej ste hovorili. Viete, poviem to takto: pokiaľ máte pocit, že niekde funguje a pracuje organizovaná skupina alebo niekto pácha trestnú činnosť, treba podať trestné oznámenie. Pokiaľ to neurobíte, je to iba v rovine ohovárania ako takého, nehovoriac o tom, že aj, alebo lepšie povedané, za našich vlád my sme nemali „kauzu skupinka“ alebo „vláčiky“. Zvlášť keď to bolo za čias vašich kolegov, keď sa to ani poriadne nevyriešilo. Čo sa týka, to, čo ste spomínali ohľadom organizovanej skupiny. Chcem sa spýtať, prečo ste potom ako minister vnútra v roku 2011 nevyšetrili obsah zverejnených depeší amerického veľvyslanectva na tom serveri WikiLeaks, ja som sa vás už na to pýtal, kde sa hovorilo jasne o kupovaní alebo o podozrení z kupovania poslancov pri Zajacových zákonoch v zdravotníctve? Mali ste, ste bol minister vnútra. Boli depeše zverejnené na WikiLeaks v roku 2011. Mali ste na to minimálne rok, to začať šetriť. Pokiaľ viem, nič sa v tejto oblasti neudialo. Čiže preto chcem povedať to, že pokiaľ hovoríte o organizovanej skupine, tak aj niečo voči nej urobte. Podajte trestné oznámenie tak, ako ste to mali urobiť v roku 2011 a to riešiť. Tak to robte aj teraz, keď máte pocit. Inak je to iba bohapusté ohováranie. A čo sa na vás, ako na právnika, nesluší.
Grendel, Gábor, podpredseda NR SR (2022-09-22):
Otázka č. 8 je od pána poslanca Tomáša Šudíka pre pána ministra spravodlivosti Slovenskej republiky Viliama Karasa. Otázka znie: „Pán minister, Slavomír H. zavliekol a zadržiava maloletú mimo územia Európskej únie, bol obvinený z marenia výkonu úradného rozhodnutia v roku 2019. Z listu zo dňa 11. apríla 2022, ktorý evidujete pod č. 077717/2022/151, je zrejmé, že ministerstvo nemá kompetencie logicky a správne vyhodnocovať postup a plynulosť konaní. Táto časť listu dokazuje, že legislatíva je nefunkčná. Plánuje ministerstvo nejaké kroky k zlepšeniu legislatívy?“
B. Bugár, podpredseda NR SR: (2002-11-06):
(Hlasovanie.) Prítomných je 133 poslancov, za návrh 77, proti 55, zdržal sa 1. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Nasleduje tretie hlasovanie. Pán spravodajca, nech sa páči.
Bugár, Béla, podpredseda NR SR (2016-04-28):
Pán poslanec Kollár.
M. Hort, podpredseda NR SR: (2008-10-24):
(Prestávka.) (Po prestávke.)
Poliačik, Martin, poslanec NR SR (2014-11-08):
Ďakujem za pripomienky, budem reagovať hlavne na pána Mamojku a na pána Halúza. Pán Mamojka, ale z toho, čo viem, tak vlastnícku štruktúru alebo respektíve vlastníkov akejkoľvek aj akciovej spoločnosti na Slovensku dopátrať vieme. Aj v Európskej únii sa dopátrať vieme, ale napríklad k firme na Belize sa dopátrať nevieme. Tak možnože potom mi viete vysvetliť, že v čom je ten rozdiel medzi takýmito dvoma právnickými osobami, lebo podľa mňa jedna z nich je kóšer, čo je napríklad akákoľvek akciovka na Slovensku, ale firma, kde neexistuje spôsob, ako sa dopátrať k tomu, kto ju vlastní, lebo je napríklad na Belize a ten vlastník je anonymný, kóšer nie je. Ja verím tomu, že tie, že schopnosti obchodovať majú byť rovnocenné, takéto dve právnické osoby, ale myslím si, že štát by mal mať možnosť vyžadovať informáciu, kto za touto firmou stojí. To je prvá vec. A čo sa týka pána Halúza, ja by som veľmi rád veril, ako hovoril Boris Susko, tiež je to fikcia, že iba na základe podozrení by premiér Robert Fico hneď odvolal ministerku zdravotníctva. Ale už máme dostatočne dlhú históriu jeho rozhodnutí, kde boli oveľa jasnejšie prípady a ministri ostali na svojich stoličkách. Takže môj odhad je, že v momente, keď sa na to pozrel, tak mu bolo to porovnanie jasné a zistil, že tam je prúser, a možnože vie ešte aj o nejakých ďalších. Inak by ministerka zdravotníctva tak rýchlo z tej stoličky nešla. Ďakujem.
Paška, Pavol, predseda NR SR (2012-12-18):
(Hlasovanie.) 141 prítomných, 138 bolo za, 1 proti, 2 sa zdržali. Návrh sme schválili.
Zmajkovičová, Renáta, podpredsedníčka NR SR (2013-03-13):
Pán poslanec Brocka.
Drábiková, Lucia, poslankyňa NR SR (2022-06-29):
Zápisnica o výsledku verejného hlasovania o návrhu na voľbu člena Rady Slovenského pozemkového fondu navrhnutého Výborom Národnej rady Slovenskej republiky pre pôdohospodárstvo a životné prostredie, ktoré sa konalo 29. júna 2022, nová voľba II. Na verejné hlasovanie o návrhu na voľbu člena Rady Slovenského pozemkového fondu navrhnutého Výborom Národnej rady Slovenskej republiky pre pôdohospodárstvo a životné prostredie bolo v novej voľbe II vydaných a poslanci si osobne prevzali 137 hlasovacích lístkov, teda na voľbe bolo prítomných 137 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu člena Rady Slovenského pozemkového fondu navrhnutého Výborom Národnej rady pre pôdohospodárstvo a životné prostredie – v novej voľbe II všetci poslanci odovzdali hlasovacie lístky. Zo 137 odovzdaných hlasovacích lístkov bolo 5 neplatných a 132 platných. Podľa platných hlasovacích lístkov overovatelia zistili, že: – za Michaelu Rakovickú hlasovalo za 6, proti 25 a zdržalo sa hlasovania 101 poslancov, – za Richarda Šmída hlasovalo za 98, proti 7, zdržalo sa hlasovania 27 poslancov. Na voľbu člena Rady Slovenského pozemkového fondu je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní v novej voľbe II bol za člena Rady Slovenského pozemkového fondu navrhnutého Výborom Národnej rady Slovenskej republiky pre pôdohospodárstvo a životné prostredie zvolený Richard Šmída. Overovatelia poverujú svojho člena Luciu Drábikovú oznámiť výsledok hlasovania Národnej rade Slovenskej republiky. Ďakujem.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 146, to bolo o chlp, za 74, proti 7, zdržalo sa 65. Uvedený návrh sme schválili, môžeme pokračovať.
Jurinová, Erika, podpredsedníčka NR SR (2014-09-18):
Pána ministra Kažimíra zastupuje pán podpredseda vlády Ľubomír Vážny.
Ďuriš Nicholsonová, Lucia, podpredsedníčka NR SR (2018-02-13):
Tri faktické poznámky na vaše vystúpenie, pán poslanec. Končím možnosť prihlásiť sa s faktickou poznámkou. Pani poslankyňa Grausová.
P. Hrušovský, predseda NR SR: (2004-09-09):
Teraz poprosím, pán minister Kaník, prosím, aby ste odpovedali na otázku pána poslanca Juščíka, ktorý sa vás pýta: „Vážený pán minister, vláda pripravuje odškodnenie príslušníkov PTP vo výške 60 tisíc Sk. Pýtam sa vás a zároveň odporúčam, pripravujete aj vy odškodnenie všetkých tých nezamestnaných, ktorí po roku 1989 si nevedia nie svojou vinou nájsť adekvátnu, svojej kvalifikácii zodpovedajúcu prácu.“ Nech sa páči.
P. Hrušovský, predseda NR SR: (2003-11-06):
(Hlasovanie.) 125 prítomných, 76 za, 23 proti, 26 sa zdržalo. Návrh sme schválili. Otváram rozpravu, páni poslanci. Prerokúvame návrh zákona v treťom čítaní . Pýtam sa, či sa chce niekto prihlásiť do rozpravy k prerokúvanému vládnemu návrhu zákona o majetku obcí. Nie je tomu tak. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním gestorského výboru... P. Farkas, poslanec: Schváliť ho.
Heger, Eduard, predseda vlády SR (2022-09-22):
Určite. Toto sú nástroje, ktoré najviac pomáhajú. Ako vieme, zateplenie akejkoľvek budovy prináša 30-percentnú úsporu. Výmena okien ďalších 30 %, čiže my aj v pláne obnovy máme finančné prostriedky vyčlenené na opravu a investície do školskej infraštruktúry, takže taktiež sme spustili z hľadiska, to je Obnov svoj dom, čiže to je pre domácnosti. Ale určite budeme radi spolupracovať práve so samosprávami, ktoré sú zriaďovateľmi, aby mohli takéto investície vlastne dosiahnuť. Ale áno, akákoľvek úspora, ktorá je relevantná, tak sa dá využiť práve na tie investície. Ale toto je skôr na takú diskusiu so zriaďovateľmi, aby si oni povedali. Tých nápadov je tu viacero. Môj primárny cieľ je, aby študenti nemuseli ostávať doma kvôli zvýšeným energiám. Ale, samozrejme, ani v piatok (povedané so smiechom), pán poslanec sa pýta, že či ani v piatok. Ale, samozrejme, ja som človek, ktorý je otvorený na akúkoľvek diskusiu, len musíme dbať na to, že dva roky tu bola pandémia, kde, žiaľ, sme to dištančné museli zaviesť z dôvodu ochrany života. Takže tým chcem povedať, že poďme tým spôsobom, aby sme zabezpečili deťom v školách výuku plnohodnotnú práve prezenčným a poďme hľadať tie, tie úspory práve tým, ktoré sa dajú urobiť či už, alebo teda hlavne mimo školského alebo toho času, kedy sa deti učia. A určite tá efektivita sa dá nájsť, tých, tých, tých rezerv na dosiahnutie efektivity máme v našich budovách ešte stále dostatok a na to sa budeme sústrediť a tam pôjdu aj určite primárne investície.
Mizík, Stanislav, poslanec NR SR (2019-02-06):
Ďakujem za slovo. Tak, pani Milanová, vám to logo nevadilo. Nečudujem. Mne to logo pri prvom pohľade skoro od šoku vypichlo oči. Mňa to logo pobúrilo. Áno, som konzervatívny. Sú symboly pre mňa nezrušiteľné, nemeniteľné a všetky inovácie považujem za cestu do pekla. Keďže pri minulej debate o médiách ste v porovnaní dali do jednej roviny ovplyvňovanie mysle, to je, médiá, a reštaurácie, to je ovplyvňovanie vylučovania, bližšie vám to vysvetlím v rozprave. Pani Milanová, vlády sa menia. Raz vládne ten, raz onen. V štáte je raz neporiadok, raz poriadok. Ale štátne znaky sú nemenné, nemeniteľné, nezameniteľné. Ďakujem za slovo.
Grendel, Gábor, podpredseda NR SR (2022-10-20):
Takže prosíme Rómea, aby zodpovedal na doplňujúcu otázku Júlie, nech sa páči.
Remišová, Veronika, poslankyňa NR SR (2017-05-17):
Vážené kolegyne, vážení kolegovia, ďakujem vám za všetky inšpirácie a podnety. Takisto ďakujem aj kolegom Martinovi Poliačikovi a Lucii Nicholsonovej, ktorí, ako povedali, túto tému priam zdvihli zo zeme. A je to tak, ako povedala pani podpredsedníčka, toto skutočne neni téma, na ktorej by politik získaval politické body, skôr na opačnom, na opačnom postoji tieto politické body si strany získavajú. Stačí si pozrieť vyjadrenia tuto kolegov z ĽS NS alebo aj strany SMER a spôsob ako, ich rétoriky smerom k rómskej problematike. A keď už som začala túto tému listom týchto dvoch učiteliek, ktoré skutočne, by som bola veľmi rada, keby sa im znovu dostalo, aj tomuto problému, pozornosti, akú si zasluhujú. Ja by som chcela aj zakončiť ich záverom listu, čo povedali. No a ony na záver toho listu píšu toto a v roku 2012: „Máme obavy, kam až táto, niekde už teraz neúnosná situácia dospeje pri pokračovaní tohto dlhodobo neriešeného a odsúvaného problému a dysfunkčného sociálneho systému. Čoraz častejšie berú spravodlivosť do rúk samotní občania. Politici a vláda dlhodobo ignorujú a alibisticky tolerujú konkrétne problémy súčasnosti, morálny úpadok, sociálnu nespravodlivosť, nevymožiteľnosť práva, pozitívnu diskrimináciu. Reakciou spoločnosti vrátane detí je apatia, neznášanlivosť, vandalizmus, agresivita, rasizmus až neonacizmus, útoky a nenávisť na oboch stranách. Ak naďalej sa bude prehliadať táto skutočnosť, čoraz väčšiu podporu budú získavať v politickom spektre strany blízke krajnej pravici a extrémistické skupiny, ktoré v čoraz väčšej miere podporujú a uznávajú okrem dospelých dokonca aj stále mladšie deti. Naozaj chcete občianske nepokoje či vojnu? Lebo máme pocit, že tam to smeruje.“ A toto napísali tie dve učiteľky z Dobšinej v roku 2012. Takže opätovne vyzývam vládnu koalíciu, aby tento problém riešila a aby, teraz vidíme, že to, čo ony napísali, sa o päť rokov neskôr aj uskutočnilo. A ešte raz teda vyzývam vládnu koalíciu, aby tento problém urýchlene riešila, pretože svojou nečinnosťou len podporuje nárast extrémizmu v našej spoločnosti. Ďakujem.
Laššáková, Jana, podpredsedníčka NR SR (2013-06-18):
Pán poslanec Podmanický.
Blanár, Juraj, podpredseda NR SR (2022-10-18):
Pán poslanec Pročko, môžete reagovať na faktické poznámky.
Dobeš, Peter, poslanec NR SR (2021-04-01):
Ďakujem pekne za slovo. Vážený pán predsedajúci, v rozprave vystúpil poslanec Milan Vetrák, ktorý podal jeden pozmeňujúci a doplňujúci návrh. Keďže pozmeňujúci a doplňujúci návrh bol podaný dnes, pán predsedajúci, dajte, prosím, hlasovať o skrátení lehoty podľa § 83 ods. 4 rokovacieho poriadku.
Krištúfková, Petra, poslankyňa NR SR (2017-09-14):
Vážená pani podpredsedníčka, vážené kolegyne, vážení kolegovia, návrh zákona rozširuje možnosť poberania príspevku za osobnú asistenciu aj pre manžela, manželku, rodičov alebo fyzickú osobu, ktorá prevzala dieťa do starostlivosti nahrádzajúcej starostlivosť rodičov na základe rozhodnutia súdu, alebo fyzickú osobu, ktorú súd ustanovil za opatrovníka fyzickej osoby s ťažkým zdravotným postihnutím, deti, starých rodičov, vnúčatá, súrodencov, nevestu, zaťa, svokru, svokra, teda o osoby, ktoré sa v širšom slova zmysle považujú za rodinu. Osobná asistencia má pomôcť osobe s ťažkým zdravotným postihnutím v činnostiach, ktoré zlepšia kvalitu jej života, podporujú jej vlastnú aktivitu a dávajú šancu na lepšie uplatnenie pri vykonávaní jej funkcie v rodine, pri vzdelávaní, v zamestnaní alebo pri záujmoch vo voľnom čase. Túto pomoc dostávajú najmä z prostredia rodiny v širšom slova zmysle, preto je cieľom návrhu zákona rozšíriť možnosť poberania príspevku za osobnú asistenciu aj pre členov tzv. širšej rodiny, ktorí tieto asistenčné služby aj reálne každodenne vykonávajú. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie. Viac poviem rozprave, do ktorej sa hlásim.
V. Veteška, podpredseda NR SR: (2005-12-08):
V poradí tretia otázka, ktorú položila pani poslankyňa Tóthová a adresovala ju pánovi ministrovi vnútra Vladimírovi Palkovi, znie: „V odpovedi na moju interpeláciu ohľadne poplatkov za udelenie občianstva pre presídlených Slovákov z Ukrajiny ste uviedli, že budete iniciovať novelu zákona o správnych poplatkoch tak, aby ukrajinskí občania slovenskej národnosti boli oslobodení od týchto poplatkov. Doteraz sa tak nestalo. Pán minister, kedy splníte svoj sľub?“ Nech sa páči, pán minister Palko.
Šeliga, Juraj, podpredseda NR SR (2020-07-15):
Pán poslanec Svrček.
P. Paška, predseda NR SR: (2007-12-12):
(Hlasovanie.) 130 prítomných, 126 za, 4 sa zdržali. Konštatujem, že sme návrh uznesenia schválili .
B. Bugár, podpredseda NR SR: (2004-11-30):
(Hlasovanie.) Prítomných je 117 poslancov, za 78, proti 32, zdržali sa 7. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Teraz prosím poslanca Novotného, aby uviedol hlasovanie o návrhu vlády na skrátené legislatívne konanie o vládnom návrhu novely zákona č. 580/2004 Z. z. o zdravotnom poistení (tlač 947). Nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov , tlač 947.)
Kaliňák, Robert, podpredseda vlády a minister vnútra SR (2017-11-30):
Ďakujem pekne. Ja takisto by som začal poznámkou k pánovi poslancovi Pčolinskému. Ono postavenie principiálnej opozície je v poriadku. Teda byť proti všetkému, čo sa v sále deje, je v poriadku a je to vhodné. Na druhej strane platí, aj v úvode som to deklaroval, tento zákon je vytvorený predovšetkým v spolupráci a na podnet Združenia miest a obcí. Vzhľadom na skutočnosť, že Združenie miest a obcí nemá vlastnú zákonodarnú iniciatívu, prevzala tú na seba vláda. Čiže to, aj čo naznačil napríklad pán poslanec Grendel alebo pán podpredseda Hrnčiar, to sú všetko veci, že toto je jeden zo zákonov, ktorý vlastne bude svoju konečnú podobu dostávať aj v parlamente vzhľadom na široké zastúpenie samosprávy aj tu. A ja som dávno deklaroval a hovorím to v podstate vždy, odkedy mám možnosť vykonávať túto funkciu, že v otázke samospráv nemôže štát, vláda diktovať niektoré podmienky, ale musí sa vytvárať v podstate od samotného, od tej najmenšej dedinky až po primátorov veľkých miest. To znamená, je prirodzené, že tento zákon dospeje k určitým zmenám aj v samotnom pléne, preto sme tým zmenám otvorení, a vidím, že tu je dostatočné, veľké množstvo ľudí, ktorí pozmeňováky budú dávať. Čiže z tohto pohľadu je to vlastne téma do diskusie, ktorá sa tu teraz vlastne rozprúdi. Aj keď v prvom čítaní by samozrejme, je to iba niečo heslovite, ale v tom druhom čítaní predpokladám, že tento zákon zažije pomerne veľa zmien k tomu, aby obce fungovali efektívne, lebo to je naozaj pravda, nie je možné porovnávať matematicky Slovensko s ostatnými krajinami, kde sú úplne iné veľkosti obcí, úplne iné problémy a úplné iné rozloženie v rámci regionálnych problémov. Ďakujem.
Marček, Peter, poslanec NR SR (2018-03-26):
Tak ja asi poviem iba jednu vec, teda poviem ich viac, ale tú hlavnú, že všetci v tomto parlamente si môžte byť vedomí, že budem hlasovať podľa svojho vedomia a svedomia, čo mnohí z vás nerobia, pán Matovič. A teraz ešte jednu poznámočku k pani Nicholsonovej. Ja sa chcem iba opýtať, či už ste doniesli to maturitné vysvedčenie do SaS-ky, ktoré od vás pýtajú už dva roky. A pánovi Matovičovi, no, ešte aby som, ešte k tej pánovej Galkovej, na chorobu ja vôbec nenarážam, ja sám som mal operované polypy v hrubom čreve a viem, čo to je, a keď niekto je chorý v deň odvolávania a potom sa tvári a nikomu som to nehovoril a vy sa tu tvárite, zrazu máte koľko energie. No ale bodaj by ste boli zdravý, nech vám Pán Boh dá zdravie, ja vám to želám z celého srdca. A, pán Matovič, no, vy ste proste úplne tá najväčšia záhada tohto parlamentu, človek, ktorý chodí v texaskách, ignoruje predpísané pravidlá v tomto parlamente, chodí v tričku, nakreslí si tam Fica, nosí rôzne pomôcky, ktoré sú tu zakázané, ktorý chodí s mamou, denne prejde 600 kilometrov, denne, so starou pani rok, 365 dní v roku, no to iba chrapúň môže takéto niečo dať do daňového priznania. Človek, ktorý rozdrobuje svoje tlačiarenské stroje a dovezie ich na súčiastky, okradne dépeháčku. Dva roky jeho mamička schováva na povale daňové priznania. Človek, ktorý dvakrát poruší zákon v parlamente, taký človek tu už dávno nemal sedieť! Ja som sa pýtal, preboha, prečo tu ten človek sedí?! Človek o štyroch ľudí so stranou, štyria ľudia rozhodujú o peniazoch, kam ich máte, čo ste si kúpili a koľko ste dostali ešte odboku, zboku od týchto rôznych mimovládiek? (Prerušenie vystúpenia časomerom.)
Majorová Garstková, Jana, poslankyňa NR SR (2022-10-26):
Vážené panie poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona, tlač 1242. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Jurinová, Erika, podpredsedníčka NR SR (2014-03-21):
Ďakujem. S reakciou na faktické poznámky pán poslanec Kuffa.
Laššáková, Jana, podpredsedníčka NR SR (2015-05-21):
Ďakujem pekne, pán predkladateľ zaujal miesto určené pre predkladateľov. A teraz dávam slovo spravodajkyni, ktorú určil navrhnutý gestorský ústavnoprávny výbor, poslankyni Jane Kiššovej. Nech sa páči, pani spravodajkyňa, máte slovo.
Blanár, Juraj, podpredseda NR SR (2021-09-29):
Pán poslanec Peter Kmec.
Bugár, Béla, podpredseda NR SR (2011-03-25):
Ďakujem, pán navrhovateľ. Znovu dávam slovo členovi ústavnoprávneho výboru pánovi poslancovi Dostálovi, nech sa páči.
P. Hrušovský, predseda NR SR: (2003-07-02):
Nech sa páči. J. Malchárek, poslanec: Ďakujem, pán predseda. Vážený pán minister, vážené dámy poslankyne, páni poslanci. Výbor Národnej rady Slovenskej republiky pre hospodárstvo, privatizáciu a podnikanie svojím uznesením č. 49 z 9. januára 2003 ma určil za spravodajcu k vládnemu návrhu zákona, ktorým sa mení a dopĺňa zákon č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby, takzvaný transformačný zákon, a ktorým sa mení a dopĺňa zákon č. 92/1991 Zb. o podmienkach prevodu majetku štátnu na iné osoby v znení neskorších predpisov v znení zákona č. 457/2002 Z. z. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku, ako i iné náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje cieľ predloženého návrhu, zhodnotenie súladu s Ústavou Slovenskej republiky, predpokladaný finančný dopad, dopad zákona na životné prostredie, zamestnanosť, rozpočty obcí a vyšších územných celkov. Predložený návrh zákona bol prerokovaný v Rade hospodárskej a sociálnej dohody Slovenskej republiky a bol schválený. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie ani v práve Európskych spoločenstiev nie je problematika návrhu zákona upravovaná. Návrh zákona nepredstavuje prioritu aproximácie podľa čl. 70 Európskej dohody o pridružení Národného programu na prijatie acquis communautaire, Partnerstvo pre vstup úloh vyplývajúcich z clearingu a negociačnej pozície a nie je ani predmet odporúčaní podľa Bielej knihy. Vychádzajúc z oprávnení, ktoré pre mňa ako spravodajcu vyplývajú z § 73 o rokovacom poriadku a ods. 3 písm. a), b) a  c) rokovacieho poriadku,  odporúčam uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 30. mája 2003 č. 247 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky,  Výbor Národnej rady Slovenskej republiky pre financie, rozpočet a menu a Výbor Národnej rady Slovenskej republiky pre hospodárstvo, privatizáciu a podnikanie. Za gestorský výbor  navrhujem  Výbor Národnej rady Slovenskej republiky pre hospodárstvo, privatizáciu a podnikanie. Odporúčam, aby výbory predmetný návrh zákona prerokovali v lehote do 28. augusta a gestorský výbor do 4. septembra 2003. Vážený pán predseda, prosím, môžete otvoriť všeobecnú rozpravu.
M. Číž, podpredseda NR SR: (2009-10-29):
Takže Národná rada bude teraz pokračovať druhým čítaním o vládnom návrhu zákona o platobných službách a o zmene a doplnení niektorých zákonov , parlamentná tlač 1152 a spoločná správa výborov tlač 1152a. Pán minister financií Ján Počiatek má slovo a tento vládny návrh zákona odôvodní.
Ďuriš Nicholsonová, Lucia, podpredsedníčka NR SR (2018-06-21):
Tri faktické poznámky na vaše vystúpenie, pani poslankyňa. Končím možnosť prihlásiť sa. Pán poslanec Maďarič.
Kollár, Boris, predseda NR SR (2021-10-27):
Pán poslanec Beluský.
Jurinová, Erika, podpredsedníčka NR SR (2013-05-29):
Pán predkladateľ, prepáčte, nemáte slovo. Prosím vás, upokojte sa. Môžete mať slovo hneď po pánovi poslancovi, ktorý je v rozprave. Toto nie je diskusia, pán Kondrót.
Šeliga, Juraj, podpredseda NR SR (2020-11-04):
Ďakujem pekne, pani poslankyňa, za uvedenie. Poprosím, pána poslanca Vážneho, ktorého určil ako spravodajcu navrhnutý gestorský výbor.
Laššáková, Jana, podpredsedníčka NR SR (2014-06-05):
S reakciou pani podpredsedníčka. Nech sa páči.
B. Bugár, podpredseda NR SR: (2002-07-03):
Najprv vás žiadam, aby sme sa prezentovali, aby sme zistili počet poslancov. Nech sa páči, prezentujme sa a zároveň sa pýtam, či náhodou niekto nestratil svoju telefónnu kartu č. 029. (Hlasovanie.) Takže prítomných je len 60 poslancov. Budeme pokračovať ďalšími čítaniami, a to druhým čítaním o... (Hlasy z pléna.) Pán poslanec Fico, nech sa páči, máte procedurálny návrh.
Pellegrini, Peter, podpredseda NR SR (2020-05-13):
Pán poslanec Mazurek.
Laššáková, Jana, podpredsedníčka NR SR (2012-05-03):
Ďalej s faktickou poznámkou vystúpi pán poslanec Kaník.
Grendel, Gábor, podpredseda NR SR (2022-04-27):
V rozprave teraz vystúpi s pripomienkami Trenčianskeho kraja pán poslanec Jaroslav Baška
Glváč, Martin, podpredseda NR SR (2016-06-14):
Pripomínam, že na vyslovenie súhlasu s medzinárodnou zmluvou je potrebný súhlas nadpolovičnej väčšiny všetkých poslancov. Prosím, prezentujme sa a hlasujme. (Hlasovanie.) Prítomných 104 poslancov, za 78, proti 17, zdržalo sa 8, nehlasoval 1. Konštatujem, že Národná rada vyslovila súhlas s uvedenou zmluvou. Pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (tlač 128). Dávam slovo členke výboru pre vzdelávanie, vedu, mládež a šport poslankyni Eve Smolíkovej, aby hlasovanie uviedla. Nech sa páči. [Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 128.]
Laurenčík, Milan, podpredseda NR SR (2021-04-30):
Ďalším rečníkom prihláseným do rozpravy je pán minister zdravotníctva Vladimír Lengvarský. Nech sa páči, pán minister, máte slovo.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 143, za 100, proti 1, zdržalo sa 42. Konštatujem, že bod zo spoločnej správy sme schválili.
Pčolinský, Peter, poslanec NR SR (2017-12-01):
Ďakujem pekne. Vystúpenie pani kolegyni Nicholsonovej bolo zaujímavé, bolo v mnohých, v mnohých vetách pravdivé. S niektorými vecami môžem súhlasiť, nemusím súhlasiť a musím povedať, že pani Nicholsonová neklamala, hovorila pravdu a pravda je aj to, že mnohí poslanci Národnej rady jednoducho jedno si myslia, druhé robia. Bohužiaľ, je to tak, z toho nejakého politického hľadiska to chápem a nemusíme sa tu hrať na jednu veľkú šťastnú rodinu. Každá politická strana sa snaží dosiahnuť čo najlepší výsledok vo voľbách. Legitímnym cieľom každej strany je vyhrať voľby a vládnuť. Tak sa tu nehrajme na nejakých, neviem čo, a jednoducho, bohužiaľ, je to tak, mnohí koaliční poslanci hovorili, že majú problém s tým zmrazovaním platov, aj opoziční poslanci majú problém so zmrazovaním platov, ale treba povedať, že bolo povedané aj na tom grémiu, že opozícia je proti skrátenému konaniu, ale keď príde k samotnému rokovaniu o zmrazovaní platov, tak musíme byť za. Hovorím, musíme. Lebo poviem ešte jednu vec, všetci, čo tu sedia, každého by potešilo, aby prišlo niečo viac na účet, ale všetci vieme, že jednoducho si to nemôžme dovoliť.
Halák, Róbert, poslanec NR SR (2022-11-08):
Pán predseda, dajte hlasovať o návrhu zákona ako celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2014-03-20):
Ďakujem. Kolegyne, kolegovia, čas určený na hodinu otázok uplynul a končím tento bod programu. Ďakujem pánom ministrom, že sa zúčastnili na hodine otázok. A, kolegyne, kolegovia, budeme pokračovať v rokovaní tretieho dňa 33. schôdze Národnej rady Slovenskej republiky v prerušenej a zlúčenej rozprave v prvom čítaní o návrhu poslancov Národnej rady Slovenskej republiky Pavla Pašku a Pavla Hrušovského na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 921), a návrhu poslancov Národnej rady Slovenskej republiky Jána Figeľa, Pavla Hrušovského, Bélu Bugára, Richarda Vašečku, Jozefa Mikuša a ďalších na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 891). Prosím teraz navrhovateľov, aby zaujali miesto určené pre navrhovateľov, pán poslanec Figeľ, podpredseda, pani poslankyňu Vittekovú, aby zaujala miesto určené pre spravodajcov. A faktické poznámky ešte, páni poslanci. (Reakcie z pléna.) Vyhlasujem dvojminútovú prestávku, pokým príde niektorý z navrhovateľov. Ďakujem. (Krátka pauza pre neprítomnosť navrhovateľov v rokovacej sále.) (Po prestávke.)
Hambálek, Augustín, poslanec NR SR (2017-09-13):
Ďakujem, pán predsedajúci. Vážené kolegyne, vážení kolegovia, z poverenia gestorského výboru uvádzam spoločnú správu výborov o prerokovaní návrhu poslancov Národnej rady Slovenskej republiky na vydanie zákona, ktorým sa mení a dopĺňa zákon č. 553/2002 Z. z. o pamäti národa v znení neskorších predpisov (tlač 598). Uvedený návrh zákona bol uznesením Národnej rady pridelený na prerokovanie ústavnoprávnemu výboru a výboru pre ľudské práva a národnostné menšiny ako gestorskému výboru. Určené výbory návrh zákona prerokovali nasledovne. Ústavnoprávny výbor vyjadril súhlas s návrhom a odporúčal Národnej rade schváliť ho s pripomienkami. Výbor pre ľudské práva a národnostné menšiny k zákonu neprijal uznesenie, nakoľko žiadny z predložených návrhov na uznesenie nezískal potrebnú podporu poslancov výboru. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Pozmeňujúce návrhy, ktoré vyplynuli z uznesenia ústavnoprávneho výboru, sú uvedené v časti IV, časti spoločnej správy. Gestorský výbor odporúča o tých šiestich, o týchto šiestich návrhoch hlasovať spoločne a odporúča ich schváliť. Zároveň odporúča zákon ako celok schváliť v znení pripomienok uvedených v spoločnej správe. Spoločná správa výborov bola schválená uznesením gestorského výboru č. 62 z 5. septembra 2017. Pán predsedajúci, skončil som, otvorte, prosím, všeobecnú rozpravu.
Bugár, Béla, podpredseda NR SR (2018-09-11):
Nech sa páči, prezentujme sa a hlasujme. (Hlasovanie.) Prítomných 143 poslancov, za 132, proti 1, 10 sa zdržali. Návrh sme schválili. Prosím teraz pána poslanca Bagačku, aby ako člen výboru pre hospodárske záležitosti uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní, tlač 1073. (Hlasovanie o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1073.)
Mierna, Anna, poslankyňa NR SR (2023-02-16):
Odhlasovali sme bod z informácie i podaný pozmeňujúci a doplňujúci návrh. Dajte hlasovať o tom, že prerokovaný návrh zákona prerokujeme v treťom čítaní ihneď.
Blanár, Juraj, podpredseda NR SR (2022-05-04):
Ďakujem, pán spravodajca. Otváram rozpravu. Do rozpravy sa písomne prihlásil jediný pán poslanec Miloš Svrček za poslanecký klub SME RODINA, ktorému udeľujem slovo.
Kazda, Radovan, poslanec NR SR (2020-07-09):
Ďakujem. Vážený pán predsedajúci, v rozprave vystúpili siedmi poslanci, bol podaný jeden pozmeňujúci a doplňujúci návrh. Poslanci Peter Žiga a Marian Kotleba podali návrh podľa § 83 rokovacieho poriadku vrátiť návrh zákona na dopracovanie.	Dajte, prosím, hlasovať o tomto návrhu.
Somogyi, Szilárd, poslanec NR SR (2011-10-11):
Ďakujem, pán predseda. Pani poslankyňa Dubovcová, dovoľte mi jednu otázku na základe vášho vystúpenia. Vy ste konštatovali, že oveľa čestnejšie by bolo povedať svoj názor v hlasovaní. Prosím vás, keby ste toľko mohli pomôcť, že na ktorú otázku by bolo oveľa čestnejšie povedať náš názor, na tú prvú alebo na tú druhú? Ďakujem veľmi pekne.
A. Belousovová, podpredsedníčka NR SR: (2008-09-11):
Pani ministerka, chcete ako navrhovateľka zaujať stanovisko? Nech sa páči.
Mazurek, Milan, poslanec NR SR (2018-02-14):
Pán Dostál, ja opätovne žasnem a neviem, odkiaľ čerpáte tieto vaše perly, ale v stave, kedy mnoho okresov východného Slovenska dosahuje už skoro 30 % nezamestnanosť a máme tu armádu dlhodobo nezamestnaných ľudí v asociálnych osadách, v stave, keď mladé rodiny opúšťajú húfne Slovensko za prácou do zahraničia, kde ich doslova domáce obyvateľstvo neznáša, lebo mám tie skúsenosti, keď ste hovorili, že v Nemecku alebo v Taliansku, alebo niekde to nepoškodzuje ekonomiku. No vy asi nemáte reálny kontakt s takýmito ľuďmi, lebo ja som v Taliansku pracoval, a viem, ako nás tam tí domáci brali, a viem, čo si o nás mysleli, ako ich hnevalo to, že proste práce ako čašník, barman alebo kuchár sú už úplne obsadené Slovákmi a že domáci obyvatelia sa tam nemajú šancu zamestnať, pretože nie sú ochotní pracovať za tak nízke mzdy, ako sme my. To znamená, to, čo hovoríte, to je úplne, úplne mimo. A podporovať alebo hovoriť o tom, že dovážať cudzincov na Slovensko, že otvárať pracovný trh je v súčasnosti dobrá, dobrý nápad, keď, ako hovorím, mladé rodiny nemajú ani len možnosť založiť si, založiť si rodinu alebo získať bývanie, získať prácu za normálnu, dôstojnú mzdu v našom vlastnom štáte, je jednoducho úplne choré. Dokiaľ bude na Slovensku také množstvo nezamestnaných, ako je teraz, dokiaľ tu budú nezamestnaní ľudia, my nemôžme otvárať trh cudzincom, jednoducho musíme sa prioritne staviať k tomu, aby sme zamestnali našich vlastných ľudí a aj tých dlhodobo nezamestnaných v osadách, ktorí vás očividne netrápia. Pretože keď ste mohli kritizovať vládu a robiť niečo proti tomu, aby vláda nedala dotáciu napríklad firme Jaguar Land Rover, tých 600 mil. eur, aby ju nepostavila do Nitry, kde je nezamestnanosť veľmi nízka, ale postavila ju niekde na stredné alebo východné Slovensko, tak jednoducho ste nerobili nič. Vy to schvaľujete, veď to je super a dnes proste si pred problémami stredného a východného Slovenska, kde je tá nezamestnanosť naozaj vysoká, zatvárate oči. A keď je riešením problémom Slovenska to, že východ a stred odstavíme, jednoducho robte si tam, čo chcete, majte aj 50 % nezamestnanosť a na západ budeme dovážať Rumunov a Srbov, tak Boh ochraňuj Slovensko pred SaS!
Ondruš, Branislav, poslanec NR SR (2011-09-13):
Ďakujem pekne, pán predsedajúci. Pán podpredseda, vy ste v úvode svojho vystúpenia hovorili o nezamestnanosti a v závere svojho vystúpia ste povedali, že aj my máme svoje čísla. Tak ja by som k nezamestnanosti uviedol ich čísla. Čiže oficiálne údaje Ústredia práce, sociálnych vecí a rodiny, čo je inštitúcia priamo podliehajúca ministrovi Mihálovi a na čele ktorej stojí stranícky nominant SaS. A podľa údajov tejto inštitúcie má v súčasnosti Slovensko, pokiaľ ide o mieru nezamestnanosti, najvyššiu mieru nezamestnanosti za posledného 6,5 roka, ak neberiem do úvahy február tohto roka, vtedy to bolo ešte o stotinu vyššie. A takú vysokú mieru nezamestnanosti, akú má Slovensko dnes, nemala Slovenská republika za celé predchádzajúce volebné obdobie. Dokonca ani v čase najhoršej hospodárskej krízy nie. Miera nezamestnanosti prekročila tento rok magických 13 % už trikrát, čo sa naposledy stalo v roku 2004. V súčasnosti vykazuje Ústredie práce mieru nezamestnanosti o takmer percento vyššiu ako v čase, keď nastupovala po kabinete, ktorého ste boli predsedom. Pričom rozdiely oproti roku 2010 sa od januára každý mesiac neustále zväčšujú. Napríklad zatiaľ čo v marci 2010 medziročne bola miera nezamestnanosti, oproti marcu 2010 bola miera nezamestnanosti vyššia o dvadsaťpäť stotín percenta, tak v júli to už bol trojnásobok tohto údaju, a pritom zhoršuje sa situácia celoplošne. Medzimesačne nezamestnanosť v júli narástla v každom jednom kraji Slovenska, teda dokonca aj v Bratislavskom, Trnavskom či Trenčianskom. Toto sú strašné údaje o vývoji nezamestnanosti a sú to, opakujem, údaje, ktoré sú oficiálne údaje inštitúcie podliehajúce ministerstvu práce. (Potlesk.)
P. Hrušovský, podpredseda NR SR: (2002-03-15):
Pani poslankyňa Tóthová.
Bugár, Béla, podpredseda NR SR (2011-09-14):
Na vystúpenie pána poslanca s faktickými poznámkami sa prihlásilo, no, ukážte, prosím vás, okolo, no, 18 poslancov. Končím možnosť sa prihlásiť do faktických poznámok. (Smiech v sále.) Posledný bol pán poslanec Viskupič. Nemôžem počkať, na vás som už čakal dosť dlho. (Ruch v sále.) Takže nech sa páči, pán poslanec Paška, máte slovo.
Puci, Róbert, poslanec NR SR (2013-01-31):
Ďakujem pekne. V rozprave vystúpil jeden poslanec, a to pán predseda výboru Huba. Podal pozmeňujúci návrh, ktorý má celkovo 9 bodov. Najskôr však pristúpime k hlasovaniu o pozmeňujúcich návrhoch zo spoločnej správy. Pán predseda, dajte, prosím, hlasovať o bodoch spoločnej správy 1 až 16, s návrhom gestorského výboru uvedené body schváliť.
P. Paška, predseda NR SR: (2008-11-27):
Pán Brocka, poprosím vás, nechajte si to niekam na vianočné trhy. (Hlasovanie.) 131 prítomných, všetci boli za. Konštatujem, že Národná rada vyslovila súhlas s prerokovaním tohto vládneho návrhu v skrátenom legislatívnom konaní. Preto pristúpime k prvému čítaniu a požiadam teraz pána podpredsedu vlády a ministra vnútra Roberta Kaliňáka, aby uviedol v prvom čítaní vládny návrh zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších predpisov , je to tlač 865.
Glváč, Martin, podpredseda NR SR (2019-09-13):
Pani poslankyňa Vaľová, nech sa páči.